stanford-oval/wikipedia huggingface dataset:
Thomas Raggi
Yksityiselämä

Thomas Raggi syntyi Roomassa kristilliseen perheeseen. Raggin isä toimii yrittäjänä ja hänen äitinsä kotiäitinä. Raggi aloitti kitaran soittamisen nuoressa iässä. Hän suoritti Liceo Scientifico J.F Kennedyn koulun, jonka jälkeen hän pääsi lukioon Scuola Media Gianicoloon. Tällöin Raggi aloitti kitaran soittamisen klubeilla sekä musiikkitapahtumissa. Vuonna 2016 hän oli mukana perustamassa rockyhtyettä Måneskin yhdessä lukiokavereidensa kanssa.
Tiina Makkonen

Tiina Anitra Makkonen (21. heinäkuuta 1952 Hämeenlinna – 8. kesäkuuta 2011 Helsinki) oli suomalainen lavastaja.
Makkonen työskenteli kiinnityksellä Hämeenlinnan kaupungin teatterissa (1979–1981), Vaasan kaupunginteatterissa (1981–1986) ja Turun kaupunginteatterissa (1986-–1988). Vuoden 1988 jälkeen hän siirtyi freelance-lavastajaksi. Hän teki lukuisan määrän lavastusvierailuja lähes kaikissa Suomen suurimmista teattereista. Vuosina 2001–2006 hän toimi näyttämölavastuksen professorina Taideteollisessa korkeakoulussa. Makkonen oli yksi Teatteri Kehä III:n (nykyinen Teatteri Vantaa) perustajista.
Vuonna 1988 Makkoselle myönnettiin Teatterikeskuksen Vuoden teatteriteko -kunniapalkinto lavastuksista Punahilkka- ja Kohtauksia eräästä teloituksesta -esityksiin. Elokuvan puolella Makkonen palkittiin Lavastus-Jussilla lumoavasta lavastuksestaan Pirjo Honkasalon ohjaamaan  Tulennielijä-elokuvaan.
Lavastuksia

mm.
2011 Pesärikko, Lahden kaupunginteatteri (ensi-ilta 30.3)
2010 Katsastus, Oulun kaupunginteatteri
2009 Sähköinen tanssisali, Lahden kaupunginteatteri (lavastus ja puvut)
2009 Ingmar Bergman: Syyssonaatti, Teatteri Jurkka (lavastus ja puvustus)
2007 Maurice Maeterlinck: Sininen lintu, Suomen Kansallisteatteri (tiladramaturgia)
2005 Arkkienkeli Oulussa, Jyväskylän kaupunginteatteri
2003 John Steinbeck: Hiiriä ja ihmisiä, Lilla teatern ja Suomen Kansallisteatteri (lavastus ja puvut)
2003 Tankred Dorst: Minä, Feuerbach, Teatteri Avoimet ovet
2001 Alan Bennett: Romuauton Lady, Suomen Kansallisteatteri
2000 Kalle Päätalo: Pohjalta ponnistaen, Pyynikin kesäteatteri
2000 Heikki Ylikangas: Kun Summa petti, Suomen Kansallisteatteri
2000 Giuseppe Verdi: Il trovatore, Kansallisooppera
1999 Patrick Marber: Lähemmäs, Closer, Helsingin kaupunginteatteri
1999 Marja-Liisa Vartio: Ja hänen olivat linnut, Tampereen Teatteri
1999 Mannerheim - mies moneksi, Suomen Kansallisteatteri
1998 Jonas Gardell: Ihmisiä auringossa, Helsingin kesäteatteri
1998 Tulennielijä, Elokuva
1997 William Shakespeare: Rikhard III, Suomen Kansallisteatteri
1997 Marguerite Duras: La Musica II, Teatteri Kehä III
1996 Elfriede Jelinek: Clara S., Teatteri Kehä III
1996 Brian Friel: Elonkorjuujuhla, Helsingin Kaupunginteatteri
1995 Tankred Dorst: Herra Paul, Helsingin kaupunginteatteri
1995 Gabriela Mistral, Teatteri Jurkka + Etelä-Amerikan kiertue
1994 Solveigin laulu, Tampereen työväen teatteri
1993 Peilipeli eli Liisa Peilimaassa, Espoon teatteri
1993 Athol Fugard: Piilopaikka, Espoon teatteri
1992 David Mamet: Metsä, Teatteri Kehä III
1991 Hiroshima, rakastettuni,  Espoon teatteri
1990 William Shakespeare: Kesäyön uni, Helsingin kaupunginteatteri
1988 Yasmine Reza: Hautajaiset huvilalla, Teatteri Kehä III
1986 Marguerite Duras: Savannah Bay, Teatteri Kehä III
1986 Kunnon miehen lempi, Turun kaupunginteatteri
1985 Elämän herrat, Vaasan kaupunginteatteri
1982 Homma on hoidossa, Vaasan kaupunginteatteri
1979 Don Juan, Hämeenlinnan kaupunginteatteri
Tilataideteoksia

mm.
2006 Sille lapselle, joka oli (ja sille, joka aina on) (työryhmä)
1996 Ad Lux (työryhmä)
1992 Ad Futuros (työryhmä)
1990 Ad mortuos (Kuolleille), Kaapelitehdas (työryhmä)
Aiheesta muualla

Tiina Makkosen muistokirjoitus Helsingin Sanomissa (Arkistoitu – Internet Archive)
Timo Lahti

Timo Lahti vuonna 2013.
Timo Lahti (s. 16. heinäkuuta 1992 Kuusankoski) on suomalainen speedwaykuljettaja. Hän on ajanut muun muassa Suomen liigassa Porin Nopea Racingin riveissä, Puolan liigassa Lokomotiv Daugavpilsissä sekä Ruotsin Elitserienissä Lejonen-joukkueessa ja Allsvenskanissa Griparnassa.
Saavutuksia

Suomi
Speedwayn SM-liigan mestaruus 2015, 2014, 2012, 2010
Speedwayn SM-liigan hopeaa 2016, 2013, 2011, 2008. SM-pronssia: 2009
Speedwayn Suomen mestari 2019, 2017, 2016, 2015, 2012
Speedwayn U21 Suomen mestari 2013, 2012, 2011, 2010, 2009
Speedwayn U21 SM-pronssia 2008
Speedwayn pariajon SM-pronssia 2008
Minispeedwayn Suomen Cupin hopeaa 2007, 2006, 2005
Speedwayn Joukkue Suomen Cupin mestaruus 2005
Ruotsi
Elitserienin mestaruus 2016
Allsvenskanin mestaruus 2013
Allsvenskanin hopeaa 2016, 2012
Puola
Nice-liigan hopeaa 2016
Tanska
Superliigan mestaruus 2015
Superliigan hopeaa 2016
Englanti
Elite-liigan hopeaa 2011
Eastbourne rider of the year 2012
Toivo H. Nekton

Toivo Herman Nekton (ent. Itkonen; 17. toukokuuta 1881 Kuopio, Suomi – joulukuu 1962 New York, Yhdysvallat) oli amerikansuomalainen asianajaja, joka oli tuomassa vapaamuurariaatetta Suomeen yhdessä insinööri J. E. Tuokkolan kanssa 1920-luvulla ja oli tärkeässä asemassa Suomi-loosin perustamisessa vuonna 1922. Vuonna 1974 perustettiin Helsinkiin hänen nimeään kantava loosi.
Nekton muutti Suomesta Yhdysvaltoihin vuonna 1898 ja asui New Yorkissa. Hän opiskeli New York Law Schoolissa ja St. Lawrencen yliopistossa, josta hän valmistui asianajajaksi. Hän tiettävästi keksi sukunimen Nekton poimimalla yksitellen kirjaimia sattumanvaraisessa järjestyksessä oikeasta sukunimestään Itkonen. Nekton oli vuonna 1922 yksi Amerikan Suomalaisen Historiallisen Seuran perustajista.
Teoksia

Morton Lodge No. 63 of Free and Accepted Masons of the State of New York: Its history 1797–1947 (1949).
Thomas Pöck

| Thomas Pöck |
| --- | --- |

Henkilötiedot
Syntynyt: 2. joulukuuta 1981 (ikä 42) Klagenfurt, Itävalta
Kansalaisuus:   Itävalta
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  95 kg
Seura
Seura:  Colorado Avalanche   Lake Erie Monsters
Sarja:  NHL   AHL
Pelinumero:  22
Pelaajaura
Pääsarjaura:  2004–
Aik. seurat:  EC KAC (EBEL), New York Rangers (NHL), Hartford Wolf Pack (AHL), Charlotte Checkers (ECHL), New York Islanders (NHL) Rapperswil-Jona Lakers (NLA)   MODO (Elitserien)
Thomas Dietmar Pöck (s. 2. joulukuuta 1981 Klagenfurt, Itävalta) on itävaltalainen jääkiekkoilija, pelipaikaltaan puolustaja. Hän siirtyi kaudeksi 2012–2013 NHL-joukkue Colorado Avalancheen. Hän on pelannut urallaan 118 ottelua NHL:ssä.
Ura

Pöck aloitti uransa kotimaassaan EC KAC -joukkueessa. Hän debytoi Itävallan pääsarjassa kaudella 1998–1999, jolloin hän pelasi seurassa 31 runkosarjaottelua. Hän pelasi seurassa vielä seuraavalla kaudella 15 ottelussa Itävallan pääsarjassa ja 33 ottelussa Alppiliigan seuraajassa International Ice Hockey Leaguessa. Kaudeksi 2000–2001 Pöck siirtyi NCAA:n alaiseen yliopistosarjaan Hockey Eastiin Massachusettsin yliopiston joukkueeseen. Hän pelasi Massachusettsissa neljä kautta. Kaudella 2002–2003 Pöck valittiin Hockey Eastin kakkostähdistökentälliseen ja seuraavalla kaudella hänet valittiin sarjan ykköstähdistöön.
Keväällä 2004 Pöck teki sopimuksen NHL-joukkue New York Rangersin kanssa, ja hän pelasi vielä kuusi peliä kevään aikana Rangersissa. Kauden 2004–2005 Pöck pelasi pääasiassa AHL:n Hartford Wolf Packissa, mutta käväisi myös ECHL:n Charlotte Checkersissa. Seuraavalla kaudella hän pääsi pelaamaan kahdeksan ottelua Rangersissa. AHL:ssä hän teki 67 ottelussa 61 pistettä ja rikkoi Mike Mottaun nimissä olleen joukkueen puolustajien yhden kauden piste-ennätyksen. Pöck sijoittui AHL:n puolustajien pistepörssissä kolmanneksi ja pelasi AHL:n tähdistöottelussa. Pöck nousi Rangersin kokoonpanoon kaudella 2006–2007 peräti 44 ottelussa, mutta seuraavalla kaudella hän pelasi vain yhden NHL-ottelun. Wolf Packia hän edusti jälleen kaudella 2007–2008 74 ottelussa. Ennen kauden 2008–2009 New York Islanders otti Pöckin siirtolistalta. Islandersissa Pöck pelasi 58 ottelua ja teki niissä vain tehot 1+2.
Pöck siirtyi kaudeksi 2009–2010 Sveitsin pääsarjan Rapperswiliin. Sveitsissä hän pelasi kaksi kautta, kunnes siirtyi keväällä 2011 Elitserienin MODOhon. Pöck pelasi yhden kauden MODOssa ja palasi sen jälkeen NHL:ään, kun hän teki kesällä 2012 sopimuksen Colorado Avalanchen kanssa.
Timo Helbling

| Timo Helbling |
| --- | --- |
 Helbling (oikealla) EV Zugin paidassa European Trophy -ottelussa saksalaista Adler Mannheimia vastaan lokakuussa 2012. Vasemmalla Adlerin NHL:n työsulkuvahvistus Marcel Goc.
Henkilötiedot
Syntynyt: 21. heinäkuuta 1981 (ikä 43) Basel, Sveitsi
Kansalaisuus:   Sveitsi
Jääkiekkoilija
Pelipaikka:  puolustaja
Maila:  oikea
Pituus:  190 cm
Paino:  100 kg
Seura
Seura:  SC Bern
Sarja:  National League A
Pelinumero:  56
Pelaajaura
Pääsarjaura:  1998–
Aik. seurat:  HC Davos (NLA) Milwaukee Admirals (IHL/AHL) Toledo Storm (ECHL) Utah Grizzlies (AHL) Kloten Flyers (NLA) Springfield Falcons (AHL) Tampa Bay Lightning (NHL) Hershey Bears (AHL) Washington Capitals (NHL) Rochester Americans (AHL) HC Lugano (NLA) Kärpät (SML) EV Zug (NLA) Fribourg-Gottéron (NLA)
NHL-varaus:  162. varaus, 1999 Nashville Predators
Timo Helbling (s. 21. heinäkuuta 1981 Basel, Sveitsi) on sveitsiläinen jääkiekkopuolustaja, pelaa National League A -joukkue SC Bernissä. Hän on puolustava puolustaja, jonka vahvuuksiin kuuluu fyysinen peli, kulmaväännöt ja pelikäsitys. Helbling liikkuu isoon kokoonsa nähden kohtalaisen hyvin, mutta hän ei ole kuitenkin kovin hyvä hyökkäyspäässä. Helbling laukoo oikealta.
Ura > Maajoukkueura

Helbling edusti Sveitsiä vuosien 2006 ja 2010 MM-kilpailuissa. Hän pelasi myös alle 20-vuotiaiden MM-kilpailuissa vuosina 2000 ja 2001 sekä alle 18-vuotiaiden MM-kilpailuissa vuonna 1999, jolloin Helbling voitti turnauksen jäähypörssin 35 minuutillaan.
Tevin Campbell

| Tevin Campbell |
| --- | --- |
 Tevin Campbell vuonna 1996
Henkilötiedot
Syntynyt: 12. marraskuuta 1976 Waxahachie, Texas, Yhdysvallat
Ammatti:  laulaja-lauluntekijä
Muusikko
Tyylilajit:  R&B
Levy-yhtiöt:  Qwest Records Warner Bros.
  [ Muokkaa Wikidatassa ] [ ohje ]  
Tevin Campbell (s. 12. marraskuuta 1976) on yhdysvaltalainen laulaja ja lauluntekijä.
Campbell esiintyi Quincy Jonesin albumilla Back on the Block vuonna 1989 ja oli mukana tämän kappaleessa ”Tomorrow (A Better You, Better Me)”, joka nousi R&B-listan suosituimmaksi kesäkuussa 1990. Samana vuonna hän esiintyi Princen elokuvassa Graffiti Bridge, jossa hän lauloi kultaa myyneen kappaleen ”Round and Round”.
Esikoisalbumi T.E.V.I.N. (1991) myi platinaa ja vuonna 1993 julkaistu I'm Ready tuplaplatinaa. Myöhemmät albumit 1996 ja 1999 eivät menestyneet.
Campbell esitti Powerlinen roolin animaatioelokuvassa Hopon poppoo (1995), jossa hän lauloi kappaleet ”Stand Out” ja ”I 2 I”. Hän alkoi esiintyä Broadwayllä vuonna 2005, jolloin hän liittyi mukaan Hairspray-musikaaliin.
Campbell on ollut Grammy-ehdokkaana viisi kertaa.
Diskografia (valikoima) > Albumit

T.E.V.I.N. (1991)
I'm Ready (1993)
Back to the World (1996)
Tevin Campbell (1999)
The Best of Tevin Campbell (kokoelma, 2001)
Topias Lepo

| Topias Lepo> Henkilötiedot |
| --- | --- |
Syntynyt: 2. marraskuuta 1994 (ikä 29) Porvoo
Kansalaisuus:   Suomi
Nyrkkeilijä
Aktiivisena:  2013–2023
Painoluokka:  ylempi keskisarja
Kätisyys:  oikea
Ammattilaistilastot
Ammattilaisena:  2019–2023
Ottelut:  8
Voitot:  6
– tyrmäysvoitot:  1
Tappiot:  2
Topias Lepo (s. 2. marraskuuta 1994 Porvoo) on suomalainen ammattinyrkkeilijä. Lepo on otellut ylemmässä keskisarjassa. Hänellä on myös amatööriajalta Suomen mestaruus 81-kilon sarjassa vuodelta 2019.
Tony Schumacher

Tony Schumacher.
Tony Schumacherin vuoden 2000 auto.
Tony Schumacher (s. 25. joulukuuta 1969 Kalifornia) on yhdysvaltalainen kiihdytysajaja, joka kilpailee tällä hetkellä NHRA Top Fuel -luokassa, missä hän on viisinkertainen maailmanmestari, voittaen neljä mestaruuksistaan peräkkäin vuosina 2003–2007. Hän oli ensimmäinen, joka saavutti 330 mailin tuntinopeuden (n. 530 km/h) kilpailussa. Hänellä on myös ennätys 0,25 mailin nopeimmasta Top Fuel -ajosta, 337,58 mailia tunnissa (n. 540 km/h). Hän ajaa Don Schumacher Racing -tallissa ja häntä sponsoroi Yhdysvaltain maavoimat.
Aiheesta muualla

NHRA-profiili (Arkistoitu – Internet Archive)
These Words

| ”These Words” Natasha Bedingfield |
| --- | --- | --- |

Singlen tiedot
 Albumilta: Unwritten
 B-puoli: ”The One That Got Away”
 Julkaistu: 5. lokakuuta 2004
 Formaatti: CDS, digitaalinen lataus
 Tekijä(t): Natasha Bedingfield, Steve Kipner, Andrew Frampton, Wayne Wilkins
 Tuottaja(t): Steve Kipner, Andrew Frampton, Wayne Wilkins
 Tyylilaji: pop, R&B
 Kesto: 03.36
 Levy-yhtiö: Phonogenic
Natasha Bedingfieldin muut singlet
| ”Single” 2004 | ”These Words” 2004 | ”Unwritten” 2004 |
These Words (tunnetaan myös nimellä These Words (I Love You, I Love You)) on englantilaisen poplaulajan Natasha Bedingfieldin debyyttialbumilta Unwritten toisena julkaistu single. Se julkaistiin Isossa-Britanniassa 16. elokuuta 2004 ja se oli singlelistan sijalla yksi, ja sitä myytiin Yhdysvalloissa ja Australiassa platinaa. Laulu sai myös kriitikoilta hyvät arvostelut.
Raidat > Ison-Britannian julkaisu

"These Words"
"Single" (Live-esitys radiossa)
Raidat > Kansainvälinen julkaisu

"These Words"
"These Words" (Bimbo Jones Remix)
"The One That Got Away"
"Single"
"These Words" (musiikkivideo)
"These Words" (video kulissien takaa)
Aiheesta muualla

These Words discogs.com -sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Topias Vainonen

| Topias Vainonen> Henkilötiedot |
| --- | --- |
Syntynyt: 7. joulukuuta 1904 Inkeri
Kuollut: 2. lokakuuta 1967 (62 vuotta) Yhdysvallat
Muut tiedot
Uskonto:  Baptismi
Topias Vainonen (7. joulukuuta 1904 Inkeri – 2. lokakuuta 1967 Yhdysvallat) oli suomalainen baptistisaarnaaja. Vainonen toimi suomalaisen baptistiliikkeen matkasaarnaajana ja seurakunnan johtajana Kanadassa ja Yhdysvalloissa.
Elämäkerta

Vainonen syntyi Inkerissä 1904. Kansakoulun jälkeen hän meni opettajaseminaariin tarkoituksenaan valmistua opettajaksi. 1920-luvulla paikkakunnalla oli kuitenkin herätystä, ja Vainonen tuli uskoon. Vainosen äiti oli kristitty, mutta isä ankara uskonnon vastustaja.
Uskoontulonsa jälkeen Vainonen joutui lähtemään kotoa, ja hän pakeni saarnaaja August Jauhiaisen luokse. Vainonen alkoi todistaa uskosta. Vuoden 1930 paikkeilla evankeliumin julistaminen Inkerissä muodostui suorastaan mahdottomaksi. Vainonen vangittiin, ja hänet karkotettiin kolmeksi vuodeksi pakkotyöhön Suomen rajan läheisyyteen. Hän pakeni Suomeen 7. joulukuuta 1930.
Vainonen saapui Suomessa Tampereelle, jossa hän otti innokkaasti osaa seurakuntatyöhön. Vuonna 1933 hän matkusti Viroon ja viipyi siellä pari vuotta opiskelemassa Tallinnassa Viron baptistien teologisessa seminaarissa.
Vuonna 1938 Vainonen matkusti Kanadaan ja työskenteli Toronton suomalaisessa baptistiseurakunnassa. Vuonna 1949 hän muutti Yhdysvaltoihin ja toimi Painesvillen baptistiseurakunnan johtajana kuolemaansa saakka.
Toriparkki

Toriparkki voi tarkoittaa seuraavia:
Toriparkki, Joensuun torin alla sijaitseva pysäköintilaitos
Toriparkki, Kuopion torin alla sijaitseva pysäköintilaitos
Toriparkki, Lahden kauppatorin alla sijaitseva pysäköintilaitos
Toriparkki, Turun kauppatorin alla sijaitseva pysäköintilaitos
ToriParkki, Vaasan kauppatorin alla sijaitseva pysäköintilaitos
Toriparkki, Mikkelin torin alla sijaitseva pysäköintilaitos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toriparkki”, voi hakea sivunnimihaulla, laajalla sivunnimihaulla tai tekstihaulla.
Toripuisto (Hämeenlinna)

Näkymä Hallituskadun puolelta torin yli Toripuistoon
Toripuisto on Hämeenlinnan ydinkeskustan 
puisto, joka sijaitsee Kauppatorin itälaidalla Hämeenlinnan kirkkoa vastapäätä. Puiston on suunnitellut vuonna 1910 Armas Lindgren. Toripuistossa on suihkulähde, kaksi 1910-luvulla rakennettua toripaviljonkia sekä Paavo Cajanderin ja Larin-Kyöstin patsaat.
4. kaupunginosassa sijaitseva Toripuisto rajautuu lännessä toriin, idässä Linnankatuun, etelässä Raatihuoneenkatuun ja pohjoisessa Hallituskatuun. Pieni ja pitkänomainen puisto on mitoiltaan itä-länsisuunnassa 15 m ja pohjois-eteläsuunnassa 85 m. Puiston läpi kulkee kävelytie torilta kirkolle.
Toamasina

| Toamasina Tamatave |
| --- | --- |
 Toamasinan satama
 Toamasina
 Koordinaatit: 18°09′S, 49°25′E 
Valtio:   Madagaskar
Alue:  Atsinanana
Väkiluku (2014):  282 100
Infobox OKVirheellinen NIMI-arvo: 
Toamasina on kaupunki Madagaskarilla. Kaupunki tunnetaan usein myös nimellä Tamatave. Se on Antsinananan alueen pääkaupunki.
Toamasina on Madagaskarin tärkein satamakaupunki, ja se sijaitseekin lähes keskellä maan itärannikkoa. Vuonna 2014 kaupungin asukasluku oli noin 282 000, ja se oli Madagaskarin toiseksi suurin kaupunki.
Tina Louise

Louise elokuvassa Myötä- ja vastoinkäymisessä (1969).
Tina Louise (s. 11. helmikuuta 1934) on yhdysvaltalainen näyttelijä, joka on esiintynyt muun muassa televisiosarjassa Gilligan’s Island (1964–1967) sekä lukuisissa elokuvissa.
Louise syntyi juutalaiseen perheeseen New Yorkissa. Hän on vanhempiensa ainoa lapsi. Hän teki Broadway-debyyttinsä Julie Newmarin kanssa vuonna 1957 ja Hollywood-debyyttinsä 1958. Hän opiskeli Miamin yliopistossa Ohiossa.
Louise oli aiemmin naimisissa radio- ja televisiojulkkis Les Cranen kanssa. Pari sai vuonna 1974 syntyneen Caprice-tyttären. Louise on tehnyt vähemmän tunnetusti työtä myös muusikkona ja lastenkirjailijana.
Aiheesta muualla

Kuvia tai muita tiedostoja aiheesta Tina Louise Wikimedia Commonsissa
Tina Louise Internet Movie Databasessa. (englanniksi)
Timo Rusanen

Timo Rusanen (s. 22. toukokuuta 1964) on Saarijärven entinen kaupunginjohtaja. Hänen seuraajakseen valittiin 24. tammikuuta 2022 Satu Autiosalo. Nykyisin hän on matkailualan yrittäjä puolisonsa kanssa. Aiemmin hän on toiminut Korpilahden kunnanjohtajana ja Jyväskylän kehitysjohtajana. Hän on koulutukseltaan yhteiskuntatieteiden maisteri ja maanviljelysteknikko.
Rusanen oli Vihreän liiton varapuheenjohtaja 1997–1999. Jyväskylän kristillisen opiston säätiön hallituksen puheenjohtaja hän oli vuosina 2022–2024. Saarijärven seurakunnan kirkkovaltuutetuksi Rusanen valittiin vuonna 2023 alkaneelle kaudelle.
Timo Roppola

Timo Roppola (s. 8. marraskuuta 1956 Pietarsaari) on suomalainen ammattiyhdistyspoliitikko, joka edustaa nykyisin Suomen Sosialidemokraattista Puoluetta ja työskentelee Metalliliiton teollisuuspoliittisena sihteerinä.
Timo Roppola syntyi työläisperheeseen Pietarsaaressa. Perhe muutti Helsinkiin vuonna 1974. Timon isä Leo Roppola vaikutti Suomen kommunistisessa puolueessa ja sen enemmistösiivessä, joiden piirissä myös Timo Roppola aloitti poliittisen toimintansa. Timo Roppola valittiin vuonna 1977 Suomen Demokraattisen Nuorisoliiton ammattikoululaissihteeriksi ja hieman myöhemmin SAK:n nuorisotoimitsijaksi (1977–1986).
1980-luvulla Timo Roppola lukeutui kirveslinjana tunnettuun SKP:n enemmistön siipeen, joka halusi erottaa "taistolaisen" opposition puolueesta. Puolueen hajottua Roppola palkattiin vuonna 1986 sen ay-sihteeriksi. Hän jatkoi toimessa puolueen lakkauttamiseen asti ja liittyi tämän jälkeen perustettuun Vasemmistoliittoon. Roppola työskenteli 1990-luvun alun Vasemmistoliiton eri tehtävissä ja vuodesta 1997 SAK:n järjestösihteerinä. Vuonna 2000 Roppola siirtyi Metalliliiton yhteiskuntasihteeriksi. Kesällä 2008 hän siirtyi yhteiskuntasuhteiden sihteerin paikalta liiton hallinnon projektitehtäviin ja myöhemmin hän aloitti liiton teollisuuspoliittisena sihteerinä.
Alkuvuodesta 2005 Roppola kirjoitti yhdessä Matti Viialaisen kanssa SDP:n ja Vasemmistoliiton yhdistymistä esittäneen muistion, jota levitettiin vasemmistoliittolaisille ay-vaikuttajille. Muistiossa ei ilmoitettu sen laatijoiden nimiä, mutta kirjoittajat paljastuivat pian. Vasemmistoliiton puoluehallitus käsitteli huomiota herättänyttä kannanottoa helmikuun puolivälissä ja totesi, ettei yhdistymiselle ollut asiallisia perusteita. Myös SAK:n hallituksen vasemmistoryhmä irtisanoutui muistion sisällöstä. Muistion takana olleet perustivat samoihin aikoihin Vasemmisto yhteen -yhdistyksen, jonka puheenjohtajana toimi Viialainen ja varapuheenjohtajana Roppola.
Roppola erosi Vasemmistoliitosta maaliskuussa 2006 ja liittyi SDP:hen. Ero toteutui pian puheenjohtaja Suvi-Anne Siimeksen eroilmoituksen jälkeen ja Siimeksen tavoin Roppola ilmoitti eronsa syyksi Vasemmistoliiton "änkyrät", joihin Roppola luki muun muassa Esko-Juhani Tennilän ja Esko Seppäsen. Roppola kehotti Uutispäivä Demarin haastattelussa marraskuussa 2006 kaikkia "kunnon vasemmistoliittolaisia" seuraamaan esimerkkiään.
Tina Modotti

Modotti Edward Westonin kuvaamana 1920-luvun alussa.
Assunta Adelaide Luigia Modotti Mondini, tunnettu nimellä Tina Modotti (1896 Udine, Italia – 1942 México, Meksiko), oli italialaissyntyinen yhdysvaltalainen malli, valokuvaaja ja yhteiskunnallinen aktivisti, joka oli 1930-luvun puolenvälin jälkeen aktiivisesti mukana Meksikon kommunistipuolueen stalinistisessa toiminnassa.
Valokuvaajana Modotti tunnetaan erityisesti Meksikon maaseudun ihmisten, kasvien ja seinämaalausten kuvaajana. Hän oppi taidon Kaliforniassa silloiselta miesystävältään, valokuvaaja Edward Westonilta, ja lähes koko hänen valokuvatuotantonsa on peräisin 1920-luvulta Meksikosta. Hänen valokuviaan julkaistiin meksikolaisissa vasemmistolehdissä El Machete ja Mexican Folkways, neuvostoliittolaisissa lehdissä sekä länsimaisissa vasemmisto- ja avantgardelehdissä.
Italiassa syntynyt Modotti saapui Yhdysvaltoihin köyhänä siirtolaisena, työskenteli ompelijana tavaratalossa San Franciscossa, alkoi työskennellä mallina ja ajautui sitä kautta Hollywoodin mykkäelokuvien näyttelijäksi. Vuonna 1923 Modotti matkusti Edward Westonin kanssa Meksikoon, jossa hän tutustui moniin taiteilijoihin, kuten B. Traveniin, Frida Kahloon ja Diego Riveraan sekä Meksikon kommunistipuolueen voimahahmoihin Xavier Guerreroon, italialaiseen Vittorio Vidaliin ja kuubalaiseen Julio Antonio Mellaan. Mella ammuttiin kadulla 1929, ja hänen tuolloista rakastajatartaan Modottia syytettiin osallisuudesta murhaan.
Modotti karkotettiin Saksaan, jonne hänen mukanaan seurasi Vittorio Vidali. Modotti yritti elättää itsensä valokuvaajana Berliinissä, muttei onnistunut. Hän matkusti Moskovaan, jossa hän työskenteli avustusjärjestössä ja Pablo Nerudan mukaan heitti Graflex-kameransa Moskovajokeen eikä enää valokuvannut, vaan omistautui vasemmistoaktivismille. Euroopan oleskelunsa aikana Modotti toimi muun muassa vakoojana Ranskassa ja osallistui Espanjan sisällissotaan. Kolmikymmenluvun puolivälissä, palattuaan Meksikoon, Modotti liittyi Meksikon kommunistipuolueeseen. Hän kuoli Meksikossa 46-vuotiaana.
Helsingin taidemuseo järjesti Tennispalatsissa syksyllä 2000 näyttelyn Tina Modottin valokuvista.
Aiheesta muualla

Kuvia tai muita tiedostoja aiheesta Tina Modotti Wikimedia Commonsissa
Modottin valokuvia George Eastman Housen sivustolla (Arkistoitu – Internet Archive)
Comitato Tina Modotti (italiaksi)